বিমানের শৌচাগারে বিড়ি খেতে গিয়ে ধরা পড়ল যুবক, নামিয়ে দেওয়া হল যাত্রীকে

ওয়েবডেস্ক : বিমানে দাহ্য পদার্থ নিয়ে যাওয়ার, সেবনের অনুমতি নেই। কিন্তু তা জানার পরেই দায়িত্ব জ্ঞানহীনতার কাণ্ড ঘটালেন এক যুবক। বিমানের শৌচাগারে (lavatory) ধূমপান করার সময় যুবকের গ্রেফতার যুবক। কলকাতাগামী ইন্ডিগো বিমানে (Surat-Kolkata IndiGo flight ) এই ঘটনাটি ঘটেছে। পুলিশ ওই যুবকের বিরুদ্ধে মামলা দায়ের করেছে।

পুলিশ সূত্রে খবর, কলকাতাগামী ইন্ডিগো বিমানে বিড়ি খেতে গিয়ে ধরা পড়েন ওই যুবক। বৃহস্পতিবারের ঘটনা। পুলিশ মামলা দায়ের করা করেছে তবে বিমান সংস্থার পক্ষ থেকে আনুষ্ঠানিকভাবে এখনও বিবৃতি দেওয়া হয়নি।

ধৃতের নাম অশোক বিশ্বাস (Ashok Bishwas)। বর্তমানে গুজরাটের (Gujrat) নাভসারিবাসিন্দা হলেও অশোক আদতে বাংলার পশ্চিমবাংলার (West Bengal) যুবক। বিমানটি ওড়ার কিছু আগেই তাঁকে শৌচাগার থেকে পাকরাও করা হয়।

আরও পড়ুন: কাজ করতে পারবেন না বিচারপতি বর্মা, সুপ্রিম নির্দেশ

জানা গেছে, সুরাট কলকাতাগামী ইন্ডিগো বিমানটি যান্ত্রিক ত্রুটির কারণে উড়তে দেরি করে। সেই সময় হঠাৎ বিমান সেবিকা শৌচাগারের দিক থেকে ধূমপানের গন্ধ পান। তিনি তার ঊর্ধতন কর্তৃপক্ষকে বিষয়টি জানান,তড়িঘড়ি ব্যবস্থা নেওয়া হয়। পরে তল্লাশি চালানোর সময় ওই যাত্রীর ব্যাগ থেকে দেশলাইয়ের বাক্স উদ্ধার হয়।

অশোক বিশ্বাসের সিট নাম্বার ছিল ১৫ এ। তাঁকে বিমান থেকে নামিয়ে দেওয়া হয়। ইন্ডিগোর পক্ষ থেকে ঘটনাটি ডুমাস পুলিশকে জানানো হয় এবং তাকে গ্রেফতার করা হয়।

অন্যের জীবন বা ব্যক্তিগত নিরাপত্তা বিপন্ন করার অভিযোগে ভারতীয় ন্যায় সংহিতা (BNS) এর ১২৫ ধারায় পুলিশ একটি মামলা দায়ের করেছে।

ইন্ডিগো এয়ারলাইন্স (Indigo Airlines) এখনও এই ঘটনায় কোনও আনুষ্ঠানিক বিবৃতি জারি করেনি, তবে বিমান সংস্থার ঊর্ধ্বতন নির্বাহী সংশ্লিষ্ট কর্তৃপক্ষের কাছে একটি আনুষ্ঠানিক অভিযোগ দায়ের করেছেন।